**Copil fiind...**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copil fiind...

Copil fiind, ades mă furișam,

De cei ai casei, să nu mă zărească...

Iar strada mă-nghiţea în praful ei,

Fiind refugiul ideal, în braţele-i gata să mă primească.

Mama, mă căuta înnebunită cu privirea,

Plină de griji, la fel cum este orice mamă...

Când năzdrăvanul o zbughește fără veste,

Lăsând în urmă numai jucării, împrăștiate-n grabă.

Copil fiind, nu-nţelegeam cu mintea de atunci,

Că viaţa e făcută doar din reguli...

Când mama-mi explica, cu ochii blânzi,

Eu o priveam și parcă tot pluteam prin neguri.

Copil fiind, plângeam și eu câte puţin,

Când vreo dojană nu-mi era pe plac...

Dar mama îmi zâmbea, ca o icoană sfântă,

Iar supărarea mea se risipea, cu un ușor oftat.

Copil fiind, viaţa-mi părea o simplă joacă,

Crezând că numai oamenii mari nu înţeleg...

Iar eu, copil fiind, aveam și eu dreptatea mea,

Dar cine să mă înţeleagă?...numai eu!

Copil fiind, zâmbind trecu-i prin viaţă,

Cu fiecare an am înteles mai mult...

Mama, avea și ea multă dreptate,

Însă, să fii din când în când copil, i-un lucru bun.

...................................................

Și-acum, adult fiind, privesc în jurul meu,

La rândul meu pun reguli și îmi amintesc...

Și-o poartă parcă se deschide spre trecut

Și văd doi ochi zburdalnici ce necontenit zâmbesc.

~16 Ianuarie 2015~